stanford-oval/wikipedia huggingface dataset:
Kärsimyksen ongelma

Kärsimyksen ongelma (engl. The Problem of Pain) on C. S. Lewisin apologeettinen teos pahan ongelmasta vuodelta 1940.
Sisällys:
I Johdanto
II Jumalan kaikkivaltius
III Jumalan hyvyys
IV Ihmisten pahuus
V Syntiinlankeemus
VI Ihmisten kärsimykset
VII Ihmisten kärsimykset (jatkoa)
VIII Helvetti
IX Eläinten kärsimykset
X Taivas
Suomennos

Kärsimyksen ongelma. Kirjaneliö, Pieksämäki 1979. ISBN 951-600-462-8
Aiheesta muualla

The Problem of Pain (englanniksi)
Cispius

| --- | --- |
Tyyppi:  kukkula
Sijainti:  Rooma, Latium, Italia
muokkaa - muokkaa wikitekstiä
Cispius (lat. Cispius mons) oli antiikin aikana nimitys Esquilinus-kukkulan pohjoisemmalle kielekkeelle Rooman kaupungissa Italiassa. Se työntyi lounaaseen Viminaliksen ja Oppiuksen väliin.
Esquilinuksen kolme osaa: Cispius, Oppius ja Fagutal.
Cispiuksen erotti pohjoisessa Viminaliksesta notkelma, jonka läpi kulki Vicus patricius, ja etelässä Oppiuksesta Suburan laakso. Cispiuksen alkukohta, eli piste, josta se suuntautui lounaaseen Esquilinuksen ylätasangolta, sijaitsee nykyisin Santa Maria Maggiore -kirkon kohdalla. Tuolla paikalla sen korkeus on noin 54 metriä merenpinnasta laskettuna.
Cispius, Oppius ja Fagutal muodostivat kolme Esquilinuksen osaa ja olivat myös kolme Septimontium-juhlan kukkulaa. Varron mukaan kukkula sai nimensä Laevius Cispiuksesta, joka oli Anagniasta kotoisin ollut herniikkien päällikkö. Hän tuli Roomaan Tullus Hostiliuksen hallituskaudella ja vartioi tätä kukkulaa.
Cispiuksen arvellaan olleen Augustuksen aikaan tultaessa tiivin asutuksen peittämä aina Serviuksen muurille saakka, ja keisarikaudella asutus levisi muurin toiselle puolelle. Cispiuksella sijaitsivat muun muassa Juno Lucinan temppeli, Forum Esquilinum ja Lolliuksen puutarhat (Horti Lolliani).
Sysslebäck

| Sysslebäck |
| --- | --- |

 Sysslebäck
 Koordinaatit: 60°42′43″N, 12°53′10″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Torsby
Väkiluku (31.12.2023):  402
Sysslebäck on taajama Torsbyn kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 402 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Sysslebäck Wikimedia Commonsissa
Zone speaker
ZONE speaker

ZONE Speaker on suomalaisen Northern Pails Oy:n rekisteröity aputoiminimi, jonka alla yritys kehittää monikäyttöisiä äänentoistolaitteita. Yrityksen tunnetuin tuote on ZONE Bluetooth speaker, joka on patentoitu langaton kaiutin. Northern Pails Oy on perustettu vuonna 2017, ja sen pääkonttori sijaitsee Suomessa.
ZONE speaker > Historia

Northern Pails Oy perustettiin vuonna 2017. Yritys alkoi kehittää omaa langatonta kaiutintaan havaittuaan markkinoilla tarpeen monikäyttöiselle äänentoistoratkaisulle.
ZONE Speaker -aputoiminimi rekisteröitiin yrityksen käyttöön, kun ZONE -kaiutin kehitettiin. Kaiuttimen suunnittelusta vastasi yrityksen perustaja, jonka tavoitteena oli yhdistää eri tuotteiden käyttötarkoituksia yhteen laitteeseen. Suunnittelun lähtökohtana oli vähentää kuluttajien tarvetta hankkia useita erillisiä tuotteita, mikä samalla pienentäisi ympäristökuormitusta.
Ensimmäiset prototyypit kehitettiin vuonna 2016 nimellä The Crown. Tuotteen kaupallinen lanseeraus tapahtui vuoden 2020 lopulla, jolloin sen lopulliseksi nimeksi tuli ZONE.
Kaiuttimen lanseeraus osui aikaan, jolloin Covid-19-pandemia vaikutti kansainväliseen liiketoimintaan, mikä vaikeutti yleisesti yritysmaailmassa mm. yritysrahoituksen saamista. Tämän jälkeen myös Venäjän hyökkäyssota aiheutti lisähaasteita yrityksen toiminnalle. Vuonna 2021 ensimmäiset tehdastuotetut kaiuttimet kärsivät toimitusongelmista, kun niiden kuljetuslaiva ajautui karille Suezin kanavassa [3].
Vuoden 2024 puolivälissä yritys sopi yksinmyyntioikeudesta Pohjois-Amerikan markkinoille.
ZONE speaker > Teknologia ja suunnittelu

ZONE -kaiutin on suunniteltu monikäyttöiseksi äänentoistolaitteeksi. Sen maljamainen muotoilu mahdollistaa useita eri käyttötarkoituksia, ja sen äänenjakotekniikka yhdistää suoran, epäsuoran ja resonanssiin perustuvan äänenjaon.
Toisin kuin perinteiset kaiuttimet, kaiutin hyödyntää kolmea eri äänenjakotekniikkaa, mikä mahdollistaa äänen tuntemisen fyysisesti. Kaiuttimen rakenne ohjaa ääniaallot alustaan pohjassa olevien tukijalkojen kautta, minkä ansiosta esimerkiksi saunan lauteet voivat toimia resonanssipintana.
Kaiutin on modulaarinen ja suunniteltu huollettavaksi, mikä tekee siitä yhden ensimmäisistä langattomista kaiuttimista, joissa on vaihdettavat ja korjattavat osat.
Keskeisiä ominaisuuksia:
Aänenjakotavat: korkeat taajuudet 120°, matalat taajuudet 360°, resonanssi taajuudet 360°
Yhdistettävyys: Bluetooth, AUX, TWS (True Wireless Stereo)
Suojaus: IPX5-luokitus
Rakenne: Modulaarinen ja huollettavissa oleva
Lisätoiminnot: RGB-valaistus ja hämärätunnistin pohjavalolle
ZONE speaker > Patentit ja immateriaalioikeudet

Patentti (EU, Kiina, USA)
Mallisuoja (EU, Kiina, USA)
Hyödyllisyysmallisuoja (Suomi)
Tavaramerkit
ZONE speaker > Aiheesta muualla

Northern Pails Oy:n verkkosivusto
Oleby

| Oleby |
| --- | --- |
 Oleby
 Koordinaatit: 60°07′58″N, 13°02′27″E 
Valtio:   Ruotsi
Lääni:  Värmlandin lääni
Maakunta:  Värmlanti
Kunta:  Torsby
Väkiluku (31.12.2023):  358
Oleby on taajama Torsbyn kunnassa Värmlandin läänissä samannimisessä  historiallisessa maakunnassa Ruotsissa. Taajamassa oli 358 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Oleby Wikimedia Commonsissa
"Free Bird"-filosofia

Free Bird -ajattelutapa
Määritelmä ja alkuperä
"Free Bird" -ajattelutapa on elämäntyyli ja ajattelumalli, joka korostaa vapautta, itsenäisyyttä ja irtiottoa yhteiskunnan sääntöjen ja odotusten painostuksesta. Tämä ajattelutapa liittyy usein nuorempien aikuisten elämäntyyliin, jossa ei haluta sitoutua mihinkään, ei oteta asioita liian vakavasti ja korostetaan nautintoa hetkessä. Se saa nimensä legendaarisesta Lynyrd Skynyrdin kappaleesta "Free Bird", joka tunnetaan vapauden ja irti päästämisen teemoistaan. Vapaaehtoisesti välinpitämätön asenne elämään ja ihmissuhteisiin on keskeinen osa tätä filosofiaa.
Keskeiset piirteet
Välinpitämättömyys seurauksille: Free Bird -ajattelutapa nostaa esiin elämän nautiskelun, jossa ei huolehdita liikaa tulevaisuudesta tai muiden odotuksista. Ajatusmaailma perustuu ajatukseen siitä, että mikään ei ole liian vakavaa ja että kaikki asiat elämässä ovat hetkellisiä.
Ihmissuhteet: Naiset nähdään tässä ajattelutavassa arvostettuina ja ihailluina olentoina, mutta suhteet eivät ole päämääränä. Free Bird -filosofia suosii tilannetta, jossa naisten seuraaminen on hauskaa ja nautinnollista, mutta sitoutumisen tai vakavan parisuhteen ei katsota olevan tarpeellista. Tässä ajattelussa vapaus on tärkeämpää kuin pitkäaikaiset sitoumukset.
Kaljan juominen: Toinen tärkeä osa Free Bird -ajattelutapaa on suhtautuminen alkoholiin, erityisesti kaljaan. Se on symboli rentoutumiselle ja hetkelliselle nautinnolle. Kalja on ajattelutavassa vapauden ja hyvän elämän nauttimisen väline, jota voi juoda aina silloin, kun siltä tuntuu, ilman syyllisyyttä tai sääntöjen pelkoa.
Kritiikki ja vaikutukset
Vaikka Free Bird -ajattelutapaa voidaan pitää osana nuoren aikuisten vapauden korostamista, siihen liittyy myös kritiikkiä. Ajattelutavan välinpitämättömyys voi johtaa siihen, että elämästä tulee pinnallista, eikä ihmissuhteet syvene tai kehittyvät. Samoin alkoholin liiallinen nauttiminen voi johtaa terveydellisiin ja sosiaalisiin ongelmiin. Jotkut arvostelevat myös tätä ajattelutapaa sen kyvyttömyydestä ottaa vastuuta ja käsitellä elämän vaikeuksia.
Yhteiskunnallinen konteksti
Free Bird -ajattelutapa on osa laajempaa kulttuurillista ilmiötä, jossa nuoret aikuiset etsivät omaa identiteettiään ja rajoja perinteiselle yhteiskunnalliselle normistolle. Vapaus, itsenäisyys ja nautinnot ovat avainsanoja, mutta tämä elämäntyyli voi myös olla turhautumisen ja paon ilmentymä vastuun kantamisen pelosta.
Johtopäätökset
Free Bird -ajattelutapa edustaa asennetta, jossa vapaus, nautinto ja hetkellisyys ovat tärkeimpiä asioita elämässä. Se voi tarjota hetken huolettomuuden ja elämäniloisuuden, mutta myös tuoda mukanaan haasteita henkilökohtaisessa kasvussa ja ihmissuhteissa.
Valeurs actuelles

| Valeurs actuelles |
| --- | --- |

Lehtityyppi:  aikakauslehti
Kokonaislevikki:  99 500 (2019)
Perustettu:  1966
Kotimaa:  Ranska
Ilmestymistiheys:  torstaisin
Kieli:  ranska
Aiheesta muualla
Kotisivu
Valeurs actuelles on ranskalainen vuonna 1966 perustettu viikkolehti, joka on perinteisesti linjaltaan konservatiivinen ja oikeistolainen. Vuonna 2015 se tuomittiin romaneja käsittelevien tekstiensä vuoksi kiihottamisesta kansanryhmää vastaan. Valeurs actuelles ilmestyy torstaisin.
Aiheesta muualla

Kuvia tai muita tiedostoja aiheesta Valeurs actuelles Wikimedia Commonsissa
Lehden verkkosivut (ranskaksi)
Maaleht

| Maaleht |
| --- | --- |

Lehtityyppi:  sanomalehti
Kustantaja:  AS Eesti Ajalehed
Levikki:  38 700 (2020)
Perustettu:  1987
Kotikunta:  Tallinna
Kotimaa:  Viro
Ilmestymistiheys:  torstaisin
Kieli:  viro
Aiheesta muualla
Kotisivu
Maaleht on virolainen torstaisin ilmestyvä uutisiin ja ajankohtaisiin aiheisiin keskittyvä viikkolehti. Sen kohdeyleisö on erityisesti maalaisväestö.
Aiheesta muualla

Lehden verkkosivut (viroksi)
James Boasberg

James Boasberg
James Emanuel Boasberg (s. 1963 San Francisco, Kalifornia) on yhdysvaltalainen tuomari.
Boasberg valmistui oikeustieteen opinnoistaan Yalen yliopistosta ja sai lisäksi maisterin arvon historiassa Oxfordin yliopistosta. Boasberg toimi vuosina 2002–2011 George W. Bushin nimittämänä tuomarina Washington DC:n korkeimmassa oikeudessa, jossa käsitellään paikallisia rikos- ja siviilioikeustapauksia. Barack Obama nimitti Boasbergin tuomariksi Washington DC:n liittovaltiolliseen tuomioistuimeen. Yhdysvaltain senaatti hyväksyi valinnan yksimielisesti vuonna 2011. Boasbergista tuli Washington DC:n liittovaltiollisen tuomioistuimen päätuomari maaliskuussa 2023.
Maaliskuussa 2025 Boasberg määräsi keskeytettäväksi Donald Trumpin hallinnon päätöksen käyttää aiemmin vain sota-aikana sovellettua Alien Enemies Actia (1798) karkotuksiin. Määräyksestä huolimatta 137 venezuelalaista epäiltyä jengiläistä vietiin vankilaan El Salvadoriin. Trump kutsui James Boasbergia “radikaalivasemmistolaiseksi hulluksi“ ja vaati tämän asettamista syytteeseen. 18. maaliskuuta 2025 Yhdysvaltain korkeimman oikeuden puheenjohtaja John Roberts antoi Trumpille harvinaisen huomautuksen, jossa muistutettiin tavasta ratkaista oikeuden päätöksiä koskevat erimielisyydet valitusmenettelyllä syytteeseen asettamisen sijaan. Tapaus herätti kysymyksen perustuslaillisesta kriisistä.
Berndt Lindholmin maalaukset

Wikimedia Commonsissa on kuvia tai muita tiedostoja aiheesta .
| --- | --- |
: Malline on tarkoitettu ainoastaan luokka-sivuille.
Pääartikkeli: Berndt Lindholm
Tyngät: Haku PetScan-työkalulla
Tony Evans

| Tony Evans |
| --- | --- |
 Tony Evans vuonna 2014.
Henkilötiedot
Syntynyt: 10. syyskuuta 1949 (ikä 75) Baltimore, Maryland
Kansalaisuus:  yhdysvaltalainen
Ammatti:  pastori, kirjailija, puhuja
Puoliso:  Lois Irene Evans
Lapset:  4 Priscilla Shirer
Muut tiedot
Uskonto:  kristinusko
Aiheesta muualla
Kotisivu
    
Anthony Tyrone Evans Sr. (s. 10. syyskuuta 1949 Baltimore, Maryland) on yhdysvaltalainen evankelinen pastori, kirjailija, puhuja ja lähetystoiminnan harjoittaja. Hänet tunnetaan parhaiten Dallasissa, Texasissa sijaitsevan Oak Cliff Bible Fellowship -seurakunnan ja maailmanlaajuisen kristillisen The Urban Alternative (TUA) -palvelutyön perustajana. Uransa aikana hän on saanut tunnustusta kyvystään välittää monimutkaisia teologisia ajatuksia ymmärrettävien kuvailujen avulla.
Evans on toiminut Dallas Mavericksin NBA-joukkueen pitkäaikaisena kappalaisena. Lisäksi hän on isännöinyt radio-ohjelmaa nimeltä The Alternative with Dr. Tony Evans. Hän on kirjoittanut myös kymmeniä kirjoja. Newsmax nimesi Evansin 100 vaikuttavimman evankelisen joukkoon Yhdysvalloissa vuonna 2017.
Kirjat > Suomenkieliset teokset

Sytyttävä tuli, Päivä, 2005 ISBN 952-475-095-3
Eurovision laulukilpailu 2025

| Eurovision laulukilpailu 2025 "United by Music" (”Musiikin yhdistämä”) |
| --- | --- |


Päivämäärät
1. semifinaali:  13. toukokuuta 2025
2. semifinaali:  15. toukokuuta 2025
Finaali:  17. toukokuuta 2025
Isäntä
Tapahtumapaikka:  St. Jakobshalle, Basel, Sveitsi
Juontaja(t):  Michelle Hunziker Hazel Brugger Sandra Studer
Isäntämaan toimittaja:  SRG SSR
Osallistujat
Osallistujien määrä:  37
Palaavat maat:   Montenegro
Vetäytyvät maat:   Moldova
Osallistujakartta

   Maat, jotka ovat jo valinneet oman osallistujansa ja/tai kappaleensa   Maat, jotka eivät ole vielä valinneet omaa osallistujaansa ja/tai kappalettaan   Maat, jotka ovat osallistuneet ennen, mutta eivät osallistu vuonna 2025  
Eurovision laulukilpailu · Teemasivu
 ◄ 2024  2026 ► 
Eurovision laulukilpailu 2025 on 69. Eurovision laulukilpailu. Se järjestään Baselissa Sveitsissä Nemon voitettua Malmössä vuoden 2024 kilpailun kappaleella ”The Code”. Kilpailun semifinaalit järjestetään 13. ja 15. toukokuuta ja finaali 17. toukokuuta 2025. Euroviisut järjestetään Sveitsissä kolmatta kertaa; aiemmin maa isännöi kilpailua Luganossa vuonna 1956 ja Lausannessa vuonna 1989.
Vuoden 2025 kilpailuun osallistuu 37 maata. Montenegro palaa kilpailuun kahden vuoden tauon jälkeen. Moldova oli alustavasti ilmoittanut osallistuvansa kilpailuun, mutta maa päätti vetäytyä vuoden 2025 kilpailusta kansallisen karsintansa heikon tason ja kiinnostuksen puutteen vuoksi.
Tapahtumapaikka

Vuoden 2025 kilpailu järjestetään Sveitsin Baselissa Nemon voitettua vuoden 2024 kilpailun. Kyseessä on kolmas Sveitsissä järjestettävä Eurovision laulukilpailu. Aiemmin maa on isännöinyt vuosina 1956 ja 1989. Tapahtumapaikkana toimii 12 400 katsojaa vetävä St. Jakobshalle. Monitoimihallissa on järjestetty urheilutapahtumia, konsertteja sekä muita viihdetapahtumia.
Tapahtumapaikka > Valintavaihe

Isäntäkaupunki on merkitty sinisellä. Ehdokaskaupungit vihreällä ja karsiutuneet kaupungit punaisella.
Sveitsin voiton jälkeen useat sveitsiläiset kaupungit ilmaisivat kiinnostuksensa isännöidä kilpailua. Sveitsin yleisradioyhtiö SRG SSR aloitti isäntäkaupungin valintavaiheen 27. toukokuuta 2024 julkaisemalla luettelon vaatimuksista isäntäkaupungille. Isännöintiä ilmoitti virallisesti hakevansa neljä kaupunkia, Basel, Bern, Geneve ja Zürich. 19. heinäkuuta 2024 SRG SSR ilmoitti, että Basel ja Geneve jatkavat ehdokaskaupunkeina. 30. elokuuta 2024 Euroopan yleisradiounioni (EBU) ilmoitti, että kilpailu järjestetään Baselissa.
Selite:
 †  Isäntäkaupunki  ‡   Ehdokaskaupungit
| Kaupunki | Areena | Kapasiteetti | Muuta |
| --- | --- | --- | --- |
| Basel † | St. Jakob-Park | 40 000 | Isännöi vuoden 2016 Eurooppa-liigan kauden loppuottelun. Ehdotus on riippuvainen katon rakentamisesta. |
| Basel † | St. Jakobshalle | 12 400 | Isännöi vuosittain Swiss Indoors -tennisturnauksen. |
| Bern | — | — | Areena, joka rakennettaisiin Bernexpo-messukeskuksen ympäristöön. |
| Geneve ‡ | Palexpo | — | Isännöi vuoden 2014 Davis Cupin välierät ja 2019 Laver Cupin. |
| Zürich | Hallenstadion | 13 000 | Areenalla on järjestetty konsertteja, jääkiekko-, nyrkkeily- ja tennisotteluita. |
| Zürich | Swiss Life Arena | 12 000 | Yksi vuoden 2026 jääkiekon maailmanmestaruuskilpailujen pelipaikoista. |
Tuotanto

Vuoden 2025 Eurovision laulukilpailun tuottaa Sveitsin yleisradioyhtiö SRG SSR. Vuoden 2025 tuotannon ydintiimin jäsenet julkistettiin 4. kesäkuuta 2024 ja loput tuotantotiimin jäsenet 3. heinäkuuta 2024. Tuotantotiimin jäsenet Reto Peritz ja Moritz Stadler toimivat johtavina tuottajina ja Yves Schifferle ohjelman johtajana. Edellisinä vuosina mukana olleet Christer Björkman ja Tobias Åberg pysyvät tuotantotiimissä ja toimivat kilpailun johtajana sekä tuotannon johtajana. Muita tuotantohenkilöitä ovat Nadja Burkhardt-Tracol, joka toimii tapahtuman johtajana, Manfred Winz toimii kilpailun talousjohtajana, Aurore Chatard turvallisuusjohtajana ja Kevin Stuber lakiasiainjohtajana.
Klpailun organisaatiota uudistetaan vuodelle 2025. EBU ilmoitti asiasta 1. heinäkuuta 2024 tehtyään katsauksen vuoden 2024 kilpailun välikohtauksiin. Vuodesta 2021 lähtien Martin  Österdahlin vastuussa ollut Euroviisujen virallisen valvojan tehtävä nimetään uudelleen show'n valvojaksi ja tämän lisäksi muodostettiin kaksi uutta tehtävää: Euroviisujohtaja sekä brändi- ja kaupallinen johtaja. Euroviisujohtaja valvoo show'n valvojan sekä brändi- ja kaupallisen johtajan työtä.selvennä Vastauksena olosuhteisiin ja välikohtaukseen, jotka johtivat vuoden 2024 Alankomaiden edustajan Joost Kleinin diskaamiseen kyseisen vuoden finaalista, vuodesta 2025 alkaen artistien kulissien takaista kuvaamista ei sallita ilman heidän delegaatioidensa lehdistöpäällikön ennakkohyväksyntää. Käytössäännöt ja huolenpito-ohjeet aiotaan laatia ja tehdä pakollisiksi kaikille tapahtumassa työskenteleville henkilöille.
Basel-Stadt aikoo tukea kilpailun budjettia 37,4 miljoonalla frangilla (noin 40 miljoonaa euroa).
Formaatti > Graafinen ilme

16. joulukuuta 2024 Sveitsin yleiradioyhtiö SRG SSR julkisti vuoden 2025 kilpailun teeman. Graafisen ilmeen on suunnitellut yleisradioyhtiön taiteellinen johtaja Artur Deyneuve. Teeman nimi on "Unity Shapes Love", joka perustuu erivärisiin Euroviisu-sydämiin pienoiskoossa, jotka on aseteltu jäljittelemään pikselöitymisefektiä. Tämä symboloi "miljoonia ihmisiä, jotka yhdistyvät Euroviisujen kautta kuuntelemaan ja juhlimaan yhdessä".
Formaatti > Juontajat

Kaksi kolmesta kilpailun juontajasta:
Hazel Brugger ja Michelle Hunziker.
Vuoden 2025 juontajat julkistettiin 20. tammikuuta 2025. Kilpailun kaikki kolme lähetystä juontavat sveitsiläinen koomikko Hazel Brugger sekä Sveitsin vuoden 1991 euroviisuedustaja Sandra Studer. Sveitsiläis-italialainen televisiojuontaja Michelle Hunziker juontaa myös kilpailun finaalia. St. Jakob-Parkissa järjestetään Euroviisujen finaalilähetyksen katselutapahtuma, jonka juontavat Sven Epiney ja Mélanie Freymond. He toimivat myös Sveitsin raadin pisteidenantajina Euroviisujen finaalissa.
Formaatti > Lavan design

Vuoden 2025 lavan on suunnitellut saksalainen lavastaja Florian Wieder, joka suunnittelee euroviisulavan jo toista vuotta peräkkäin. Wieder on aiemmin suunnitellut seitsemän eri Eurovision laulukilpailun lavat. Euroviisujen lava on saanut inspiraationsa Sveitsin vuorista ja kielellisestä monimuotoisuudesta. Lava sisältää keskiosan jatkeen, joka ulottuu seisovan yleisön alueelle, ja sitä ympäröi LED-kaari.
Formaatti > Semifinaaleihin jako

Maat jaettiin semifinaaleihin 28. tammikuuta 2025. Tapahtumapaikkana toimi Baselin taidemuseo. Automaattisesti finaaliin eteneviä suuria rahoittajamaita (Espanja, Italia, Ranska, Yhdistynyt kuningaskunta ja Saksa) sekä edellisvuoden voittajaa Sveitsiä lukuun ottamatta maat jaettiin viiteen eri ryhmään. Jako perustui äänestyksiin edellisten vuosien ajalta. Semifinaalien jakoseremonian juonsivat Jennifer Bosshard ja Jan van Ditzhuijzen.
| Ryhmä 1 | Ryhmä 2 | Ryhmä 3 | Ryhmä 4 | Ryhmä 5 |
| --- | --- | --- | --- | --- |
|  Alankomaat   Belgia   Latvia   Liettua   Luxemburg   Tšekki   Viro  |  Armenia   Azerbaidžan   Georgia   Israel   Puola   Ukraina  |  Albania   Itävalta   Kroatia   Montenegro   Serbia   Slovenia  |  Irlanti   Kreikka   Kypros   Malta   Portugali   San Marino  |  Australia   Islanti   Norja   Ruotsi   Suomi   Tanska  |
Palaavat artistit

Montenegro – Nina Žižić edusti aiemmin Montenegroa yhdessä Who Seen kanssa vuonna 2013 Malmössä kappaleella ”Igranka” sijoittuen semifinaalissa 12:nneksi.
Puola – Justyna Steczkowska edusti Puolaa aiemmin vuonna 1995 Dublinissa kappaleellaan ”Sama” sijoittuen finaalissa 18:nneksi.
Osallistujamaat

Vuoden 2025 kilpailuun osallistuu yhteensä 37 maata.
Osallistujamaat > 1. semifinaali

Ensimmäinen semifinaali järjestetään 13. toukokuuta 2025. Espanja, Italia ja Sveitsi äänestävät tässä semifinaalissa. Lisäksi osallistujamaiden ulkopuoliset maat äänestävät yhtenä yksittäisenä pistesarjana. Kymmenen eniten pisteitä saanutta osallistujamaata etenee finaaliin.
| Nro | Maa | Artisti(t) | Kappale | Suomennos |  |  |  |  |  |
| --- | --- | --- | --- | --- | --- | --- | --- | --- | --- |
Ensimmäinen puolisko
|  |  Islanti | VÆB | ”Róa” | ”Souda” |  |  |  |  |  |
|  |  Portugali | Napa | ”Deslocado” | ”Syrjäytetty” |  |  |  |  |  |
|  |  Puola | Justyna Steczkowska | ”Gaja” | ”Gaia” |  |  |  |  |  |
|  |  Ruotsi | KAJ | ”Bara bada bastu” | ”Saunotaan vain” |  |  |  |  |  |
|  |  Slovenia | Klemen | ”How Much Time Do We Have Left?” | ”Paljonko meillä on aikaa jäljellä?” |  |  |  |  |  |
|  |  Ukraina | Ziferblat | ”Bird of Pray” | ”Rukouksen lintu” |  |  |  |  |  |
|  |  Viro | Tommy Cash | ”Espresso macchiato” | – |  |  |  |  |  |
Toinen puolisko
|  |  Alankomaat | Claude | ”C'est la vie” | ”Se on elämää” |  |  |  |  |  |
|  |  Albania | Shkodra Elektronike | ”Zjerm” | ”Tuli” |  |  |  |  |  |
|  |  Azerbaidžan | Mamagama | ”Run With U” | ”Juosta kanssasi” |  |  |  |  |  |
|  |  Belgia | Red Sebastian | ”Strobe Lights” | ”Strobovalot” |  |  |  |  |  |
|  |  Kroatia | Marko Bošnjak | ”Poison Cake” | ”Myrkkykakku” |  |  |  |  |  |
|  |  Kypros | Theo Evan | ”Shh” | ”Hys” |  |  |  |  |  |
|  |  Norja | Kyle Alessandro | ”Lighter” | ”Sytytin” |  |  |  |  |  |
|  |  San Marino | Gabry Ponte | ”Tutta l’Italia” | ”Koko Italia” |  |  |  |  |  |
Osallistujamaat > 2. semifinaali

Toinen semifinaali järjestetään 15. toukokuuta 2025. Yhdistynyt kuningaskunta, Ranska ja Saksa äänestävät tässä semifinaalissa. Lisäksi osallistujamaiden ulkopuoliset maat äänestävät yhtenä yksittäisenä pistesarjana. Kymmenen eniten pisteitä saanutta osallistujamaata etenee finaaliin.
| Nro | Maa | Artisti(t) | Kappale | Suomennos |  |  |  |  |  |
| --- | --- | --- | --- | --- | --- | --- | --- | --- | --- |
Ensimmäinen puolisko
|  |  Armenia | Parg | ”Survivor” | ”Selviytyjä” |  |  |  |  |  |
|  |  Australia | Go-Jo | ”Milkshake Man” | ”Pirtelömies” |  |  |  |  |  |
|  |  Irlanti | Emmy | ”Laika Party” | ”Laika-bileet” |  |  |  |  |  |
|  |  Itävalta | JJ | ”Wasted Love” | ”Tuhlattu rakkaus” |  |  |  |  |  |
|  |  Kreikka | Klavdia | ”Asteromáta” (Αστερομάτα) | ”Tähtimäiset silmät” |  |  |  |  |  |
|  |  Latvia | Tautumeitas | ”Bur man laimi” | ”Tuo minulle onnea” |  |  |  |  |  |
|  |  Liettua | Katarsis | ”Tavo akys” | ”Sinun silmäsi” |  |  |  |  |  |
|  |  Montenegro | Nina Žižić | ”Dobrodošli” (Добродошли) | ”Tervetuloa” |  |  |  |  |  |
Toinen puolisko
|  |  Georgia | Mariam Shengelia | ”Freedom” | ”Vapaus” |  |  |  |  |  |
|  |  Israel | Yuval Raphael | ”New Day Will Rise” | ”Uusi päivä koittaa” |  |  |  |  |  |
|  |  Luxemburg | Laura Thorn | ”La poupée monte le son” | ”Nukke korottaa ääntään” |  |  |  |  |  |
|  |  Malta | Miriana Conte | ”Serving” (Alk. ”Kant”) | ”Tarjoilen” |  |  |  |  |  |
|  |  Serbia | Princ | ”Mila” | ”Rakas” |  |  |  |  |  |
|  |  Suomi | Erika Vikman | ”Ich komme” | ”Minä tulen” |  |  |  |  |  |
|  |  Tanska | Sissal | ”Hallucination” | ”Hallusinaatio” |  |  |  |  |  |
|  |  Tšekki | Adonxs | ”Kiss Kiss Goodbye” | ”Suutele hyvästi” |  |  |  |  |  |
Osallistujamaat > Finaali

Finaali järjestetään 17. toukokuuta 2025. Edellisen kilpailun voittaja Sveitsi pääsee automaattisesti finaaliin yhdessä viiden suurimman rahoittajamaan eli Espanjan, Italian, Ranskan, Saksan ja Yhdistyneen kuningaskunnan kanssa.
| Nro | Maa | Artisti(t) | Kappale | Suomennos |
| --- | --- | --- | --- | --- |
|  |  Espanja | Melody | ”Esa diva” | ”Tuo diiva” |
|  |  Italia | Lucio Corsi | ”Volevo essere un duro” | ”Halusin olla kovis” |
|  |  Ranska | Louane | "Maman" | "Äiti" |
|  |  Saksa | Abor & Tynna | ”Baller” | ”Ammun” |
|  |  Sveitsi | Zoë Më | ”Voyage” | ”Matka” |
|  |  Yhdistynyt kuningaskunta | Remember Monday | ”What The Hell Just Happened?” | ”Mitä helvettiä juuri tapahtui?” |